- Ատրպատականի հայոց թեմը հայ եկեղեցու հնագոյն թեմն է: Երբեմն, երբ թեմում ժողովրդի թիւը քչանում է, կամ շատ իրադարձութիւններից լուրեր չեն ստացւում, թւում է, թէ թեմն արժեզրկւում է: Սակայն այդպէս չպէտք է դիտարկել, այլ՝ դիտարկել պատմական տեսանկիւնից: Օրինակ, ո՞ր թեմում է, որ գոյութիւն ունի աշխարհի ամենահին վանական համալիրը: Ինչո՞ւ Ատրպատականի թեմում գտնուող Սուրբ Թադէի վանքի արժէքը, որպէս նաեւ քրիստոնեայ աշխարհի ամենահին վանական համալիրի, որ ընդունուած է ԵՈՒՆԵՍՔՕ-ի կողմից, հայ ժողովուրդը չպէտք է ամբողջականօրէն իմանայ: Թեմը պէտք է արժեւորուի ո՛չ թէ ժողովրդի քանակով, ո՛չ թէ նիւթական հնարաւորութիւններով, այլ՝ այսպիսի արժէքներով, որոնք համաշխարհային մասշտաբով ինքնին արժէք են: